NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2014-05-27):
Faktické poznámky na vystúpenie pána poslanca nie sú, uzatváram možnosť prihlásiť sa. Ďalší, ktorý v rozprave vystúpi, je pán poslanec Kadúc. Ale chcela by som upozorniť technikov, ja som čítala písomne prihlásených, aj pán poslanec Alojz Hlina, ktorý nasleduje po pánovi poslancovi Vašečkovi, tak poprosím o zápis.
Laššáková, Jana, podpredsedníčka NR SR (2014-09-11):
Nech sa páči, pán poslanec, môžete.
B. Bugár, podpredseda NR SR: (2001-12-18):
Pán navrhovateľ, chcete sa vyjadriť v rozprave? Nech sa páči, pán poslanec Muránsky, máte slovo.
Beluský, Martin, poslanec NR SR (2022-10-25):
Ďakujem za slovo. Pán poslanec Kremský, ja teraz nechcem k obsahu pozmeňujúceho návrhu sa vyjadrovať, len by som vám chcel odporučiť, keby ste to možno prešli s parlamentnou legislatívou, či to je úplne správne, lebo vy tu vkladáte do bodu 13., ktorý v tom paragrafe upravuje § 32 až § 33a, ale neupravuje § 33b, ktorý vy tam potom vkladáte, čiže možno názov toho bodu by sa mal zmeniť a plus vám tam chýbajú nejaké úvodzovky, ale to je možnože len nejaká formálna vec. Ale len pre istotu možno, aby to bolo úplne správne, ja by som bol radšej, keby sa na to pozrú, aby tam potom nedošlo k nejakému nedorozumeniu. Ďakujem.
Kollár, Boris, predseda NR SR (2023-03-16):
Ešte niekto do diskusie? Keď nikto, ešte máme chvíľku prestávky. Keby niekto chcel diskutovať, kľudne sa prihláste (povedané so smiechom). Poslankyňa Zemanová, nech sa páči. Zapojte pani poslankyňu Zemanovú!
B. Bugár, podpredseda NR SR: (2004-01-22):
Tretiu otázku položil pán poslanec Čaplovič podpredsedovi vlády Slovenskej republiky a ministrovi spravodlivosti Danielovi Lipšicovi: „Vážený pán minister, do rokovania vlády Slovenskej republiky 14. 1. 2004 ste zastávali názor, že okresný súd v štruktúre súdnictva ostane v Senici. Prečo ste zmenili názor a podporujete ponechanie Okresného súdu v Skalici a zrušenie Okresného súdu v Senici?“ Nech sa páči.
Danko, Andrej, predseda NR SR (2017-06-13):
Ďakujem. Pán poslanec Viskupič.
Hrnčiar, Andrej, podpredseda NR SR (2017-12-05):
Pán poslanec Kotleba.
Budaj, Ján, poslanec NR SR (2016-10-27):
Ďakujem, pán predsedajúci. Včera som oboznámil predsedajúceho, vtedy tu bol pán Hrnčiar, s chybným hlasovaním v bode 62, tlač 260, kde má byť hlasovanie „za“. Zlyhalo mi zariadenie.
Pellegrini, Peter, predseda NR SR (2015-07-01):
Kolegyne, kolegovia, budeme pokračovať prvým čítaním o návrhu poslancov Národnej rady Slovenskej republiky Martina Chrena, Juraja Miškova, Jozefa Kollára a Daniela Krajcera na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov . Návrh zákona má parlamentnú tlač 1608, návrh na jeho pridelenie na prerokovanie výborom je v rozhodnutí č. 1625. Dávam teraz slovo pánovi poslancovi Martinovi Chrenovi, aby návrh zákona uviedol. Nech sa páči, pán poslanec, máte slovo.
M. Fronc, poslanec: (2008-10-29):
A druhý prípad, ktorý som ja urobil, keď okolo sporáka moje malé dieťa, ktoré si to nedalo vysvetliť, nebolo to schopné pochopiť, poskakovalo stále a obával som sa oňho, tak som mierne prihrial platňu a priložil mu prst na tú platňu. Odvtedy sa sporáku vyhlo. Bol som „krutý otec“, pravda, keď som ho takýmto spôsobom chránil. Ja si myslím, že občas z lásky daný malý trest ochráni dieťa pred mnohými veľkými utrpeniami. Tak ako to bolo utrpenie, keď prevrátil vriaci hrniec na seba ten chlapec z rodiny.
Číž, Miroslav, podpredseda NR SR (2014-12-11):
Pán minister, máte slovo.
Pčolinský, Peter, podpredseda NR SR (2023-03-22):
Ďakujem. Ďalší vystupujúci o slovo sa hlási pán navrhovateľ, nech sa páči.
Laurenčík, Milan, podpredseda NR SR (2020-09-24):
Pani poslankyňa, môžete položiť doplňujúcu otázku.
Kotleba, Marian, poslanec NR SR (2018-09-19):
Pán kolega Fecko, pozorne sme vás aj s kolegami počúvali, tie vaše pozmeňovacie návrhy, si myslím, že majú opodstatnenie, až teda na jeden, lebo podľa nášho názoru je zverejňovanie členov politických strán priamo v rozpore s ústavou garantovaným právom na slobodné združovanie sa v politických stranách preto, pretože čím by bola tá sloboda vlastne, keby všetci tí ľudia boli evidovaní niekde, takže to je trošku také na zamyslenie, a mňa zaujalo to, čo ste povedali o tom vlastne, že sa tu stále prijímajú nové a nové zákony. My sme, vy ste tu starý matador v tomto, v tomto pléne, my sme tu nováčikovia v parlamente a naozaj pre nás to bolo šokom, keď sme vlastne zistili, ako funguje Národná rada, že vlastne princíp činnosti Národnej rady je o neustálom prijímaní nových a nových a ďalších a ďalších zákonov, v ktorých občan nemá absolútne šancu sa orientovať, a ja verím tomu, že ani drvivá väčšina poslancov ani len netuší, že koľko akých zákonov sme prijali za toto volebné obdobie, a takýto systém práce potom doslova generuje to, že jednotlivé politické strany niekedy predkladajú návrhy len preto, aby vôbec niečo predložili, a vlastne sme svedkom toho aj teraz v tomto bode, keď Slovenská národná strana predložila úplnú zbytočnú vec, ktorá nijakým spôsobom nezlepší život občanov na Slovensku, nezlepší životné podmienky, životnú úroveň, nezlepší vymožiteľnosť práva, jednoducho nezlepší život ľudí, ale my sa tu o tom bavíme a budeme sa baviť ešte asi dlho. A toto jednoducho, keď nanič to nie je dobré, tak je to dobré na to, že sa to ukázalo, akým zlým spôsobom pracuje Národná rada. A ja som veľmi rád, že ste to tam povedali, a toto by sa malo celé zmeniť. Ďakujem.
Kollár, Boris, predseda NR SR (2021-06-29):
Vážené pani poslankyne, vážení páni poslanci, prosím, pokračujeme v hlasovaní, ale vás chcem požiadať, aby ste zaujali svoje miesta v rokovacej sále. Pani Cigániková, prosím vás pekne, pani poslankyňa! (Ruch v sále.) Najskôr tu máme procedurálne návrhy, pán poslanec Podmanický, pán poslanec Jarjabek, pán poslanec Krúpa, pán poslanec Taraba a pán poslanec Žiak. Nech sa páči, pán poslanec Podmanický, máte hlas.
Pellegrini, Peter, predseda NR SR (2015-09-24):
Prezentujme sa a hlasujme o tom, že postúpime tento návrh zákona do druhého čítania. (Hlasovanie.) Prítomných 127 poslancov, za hlasovalo 117 poslancov, zdržalo sa 10 poslancov. Konštatujem, že sme postúpili tento návrh zákona do druhého čítania.
Pellegrini, Peter, predseda NR SR (2015-07-01):
Sú to body 1 až 72 s odporúčaním gestorského výboru schváliť ich. (Hlasovanie.) Prítomných 134 poslancov, za hlasovalo 132, zdržali sa 2 poslanci. Tieto body sme schválili.
Zmajkovičová, Renáta, podpredsedníčka NR SR (2013-06-28):
Ďakujem. Vyhlasujem rozpravu za skončenú. Chce zaujať navrhovateľ stanovisko? Pán predseda, chcete? Nie? Nie. Chcem sa spýtať spravodajcu... Nie. Prerušujem rokovanie o tomto bode programu. Pristúpime k rokovaniu o ďalšom bode, ktorým je podľa schváleného programu Informácia o predložení výročných správ politických strán a politických hnutí za rok 2012 . Materiál je uverejnený ako tlač 586. Teraz poprosím predsedu výboru pre financie a rozpočet poslanca Daniela Duchoňa, aby informáciu výboru uviedol. Nech sa páči, pán predseda.
Hlina, Alojz, poslanec NR SR (2015-04-16):
Jak dovolíte, taký praktický postreh k tomu, že ja si pamätám, keď sme tu sedeli vtedy cez víkend po nociach, chúďa, pani Laššáková ani na záchod nemohla, Paška, ja neviem, ten spal hore bruchom niekde a nechal tu pani Laššákovú celú noc, ja som to videl, ona tam sedela štyri hodiny, to sa dá zo záznamu vytiahnuť, ona nemohla odbehnúť na záchod a ja som teraz, prakticky ma to zaujíma, teda že keď budete traja viesť schôdzu, som zvedavý, ako budete si plniť aj prípadné nejaké tie štátnické, ak sem ešte niekto príde. Nechcem sa žiadnej krajiny dotknúť, možno nejaká rovníková Afrika, že ešte keď by sem niekto, bude treba prijať na tom špinavom koberci, čo tam máte. Viete, to je to, presne to prostredie vychováva. Prosím vás, ten vstup do parlamentu, tie chodby popísané, všetko nás tu vychováva. Mne budete, vy mne niečo vyčítať? To je presne to. Toto je tá kultúra? Budete si tam traja sedieť. Obchádza ma mráz, pán Abrhan, čo ste spomenuli SIS, keď viem, kto tam je, že jak kto bude kontrolovať SIS. Obchádza ma mráz. Ak sme v zahraničnom výbore mali, páni, Šebeja, o niečo ľahšie sa spalo jak teraz. Ja neviem ani, čo tam, viete, nechcem byť osobný v tom, že menovať. Ste to prepálili, to ste prepálili, ale hovorím, čisto prakticky ma zaujíma. Budú sa skracovať schôdze? Lebo ja tu na rozdiel od kolegov sedím, že som zvedavý, jak budete teda trpezlivo tam riadiť tú schôdzu do tej siedmej od deviatej. Ďakujem.
V. Veteška, podpredseda NR SR: (2006-04-20):
Budeme pokračovať v rozprave teraz. Vystúpi pán poslanec Žiak, pripraví sa pán poslanec Maxon. Ešte skôr, než budete vystupovať, pán poslanec, chcel by som poprosiť predsedov poslaneckých klubov, aby sa zúčastnili rokovania poslaneckého grémia, ktoré zvolal pán podpredseda Bugár. Teraz v týchto chvíľach bude odštartované to rokovanie v rokovacej miestnosti za našou sálou. A predpokladám, že vyjde z toho aj rozhodnutie o termíne hlasovania v náväznosti na množstvo prerokovaných materiálov, resp. neuzavretých prerokovaných materiálov. Prosím vás, bude to vecou rokovania pána povereného predsedu parlamentu, a preto vás chcem informovať, že bude teraz vystupovať pán poslanec Žiak bez prerušenia o 17.00 hodine. Nech sa páči.
Baláž, Radovan, poslanec NR SR (2018-12-05):
Dajte, pán predsedajúci, hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2002-07-02):
(Hlasovanie.) Prítomných 102 poslancov, za návrh 88, proti je 1, zdržalo sa 11, nehlasovali 2. Návrh sme schválili. Takže pristúpime k tretiemu čítaniu . Otváram rozpravu. Pýtam sa, kto sa hlási do rozpravy. Nikto. Vyhlasujem rozpravu v rámci tretieho čítania za skončenú. Pán poslanec, nech sa páči. P. Ošváth, poslanec: Áno, pán predsedajúci, odporúčam, aby sme hlasovali o návrhu zákona ako o celku.
Glváč, Martin, podpredseda NR SR (2019-10-15):
Ďakujem. S faktickými poznámkami nikto. Končím možnosť prihlásiť. Pýtam sa, či sa chce prihlásiť niekto do rozpravy ústne. Končím možnosť prihlásiť sa. Nech sa páči, pán minister, máte slovo.
Kollár, Boris, predseda NR SR (2021-12-10):
Prosím, prezentujme sa a hlasujme. (Hlasovanie.) Prítomných 87 poslancov, za 2, proti 82, zdržali sa 2, nehlasoval 1. Uvedený návrh sme neschválili.
Laššáková, Jana, podpredsedníčka NR SR (2013-10-29):
Ďakujem pekne. Poprosím, pán podpredseda, zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku pána poslanca Mariána Kvasničku, ale po skončení svojho vystúpenia oznámil predkladateľ, že sa hlási do rozpravy. Dávam mu slovo, nech sa páči. A potom bude nasledovať pán Kvasnička.
Kollár, Boris, predseda NR SR (2022-09-22):
Pán poslanec Beluský.
B. Bugár, podpredseda NR SR: (2003-12-03):
(Hlasovanie.) Prítomných 128 poslancov, za návrh 27, proti 72, hlasovania sa zdržalo 26  poslancov, nehlasovali 3. Konštatujem, že ani bod 109 zo spoločnej správy sme neschválili. Nech sa páči.
Stuška, Michal, poslanec NR SR (2024-02-09):
Ďakujem pekne za slovo. Vážený pán predsedajúci, vážené pani poslankyne, vážení páni poslanci a ostatní prítomní, v súlade s § 73 zákona o rokovacom poriadku som bol určený výborom za spravodajcu k návrhu zákona, ktorý je uvedený pod tlačou 141. Predkladám preto informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Napokon k jeho obsahu povedal všetko podstatné už samotný pán predkladateľ, minister práce Erik Tomáš. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 140 z 15. januára 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu. Ďakujem.
Kollár, Boris, predseda NR SR (2021-10-26):
Prosím, prezentujme sa a hlasujme. (Hlasovanie.) Prítomných 131 poslancov, za 95, zdržalo sa 36. Konštatujem, že sme schválili návrh novely Zákonníka práce. Ďalej budeme hlasovať o návrhu uznesenia k správe za rok 2020 o štátnej politike vo vzťahu k Slovákom žijúcim v zahraničí, tlač 646. Prosím spravodajcu, predsedu zahraničného výboru, pána poslanca Mariána Kéryho, aby uviedol hlasovanie. Pán poslanec, nech sa páči, máte slovo. (Hlasovanie o správe za rok 2020 o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí a návrh programu štátnej politiky vo vzťahu k Slovákom žijúcim v zahraničí na rok 2022 , tlač 646.)
Hatráková, Katarína, poslankyňa NR SR (2020-11-26):
Ďakujem. Vážený pán predsedajúci, panie poslankyne, páni poslanci, v rozprave neboli podané žiadne pozmeňujúce a doplňujúce návrhy ani procedurálne návrhy. Spoločná správa obsahuje 2 pozmeňujúce návrhy. Pán predsedajúci, dajte, prosím, hlasovať spoločne o bodoch 1 a 2 zo spoločnej správy s odporúčaním gestorského výboru schváliť.
Bugár, Béla, podpredseda NR SR (2010-08-06):
Pán poslanec Fronc.
Hrnčiar, Andrej, podpredseda NR SR (2019-09-17):
Dávam slovo spoločnému spravodajcovi z výboru pre financie a rozpočet poslancovi Eduardovi Adamčíkovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2019-03-27):
Vystúpením člena vlády sa otvára automaticky rozprava. Pýtam sa, kto sa hlási do rozpravy. Končím možnosť nahlásiť sa do rozpravy. Nech sa páči, pán poslanec Klus.
Glváč, Martin, podpredseda NR SR (2018-11-28):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 38. schôdze Národnej rady Slovenskej republiky v prerušenej rozprave o návrhu skupiny poslancov na prijatie uznesenia Národnej rady k dokumentu OSN Globálny pakt o bezpečnej, riadenej a legálnej migrácii (tlač 1233). Prosím poslanca Pašku, aby zaujal svoje miesto, a poslanca Kéryho, aby zaujal miesto pre, určeného pre spravodajcov. Ale... Dvojminútová prestávka. (Dvojminútová prestávka.) (Po prestávke.)
Hrušovský, Pavol, podpredseda NR SR (2010-10-15):
Prezentujme sa a hlasujme o návrhu prerokovať zákon v druhom čítaní. (Hlasovanie.) 141 prítomných, 78 za návrh, 23 proti, 40 sa zdržalo. Návrh sme schválili. Prosím ďalší návrh.
Žiga, Peter, podpredseda NR SR (2024-02-28):
Na vaše vystúpenie jedna faktická poznámka. Pán poslanec Štefunko.
Raši, Richard, poslanec NR SR (2021-06-29):
Ďakujem pekne, pán predsedajúci. Pán poslanec, áno, máš úplnú pravdu. Na Slovensku máme takmer tritisíc obcí a miest a myslím si, že takmer každé mesto alebo určite každé mesto a takmer každá obec má problémy, ktoré by tento zákon vedel vyriešiť. Ide o zákon, ktorý reaguje na aplikačnú prax, ktorá prináša problémy reálne, praktické pri akýchkoľvek úkonoch rozvoju, investíciách, plánovaní, rozvoja miest a obcí, a naozaj v tomto zákone nie je nič, čo by prekážalo tomu, aby sa tento zákon mohol podporiť. Vyslovene reaguje len na to, čo život priniesol. Myslím si, že bude mať podporu a má podporu aj v Únii miest Slovenska aj Združení miest a obcí Slovenska a neprináša žiadne nástrahy, ktoré by mohli byť problematické po prijatí tohto zákona. Takže ja ho plne podporujem a verím, že naozaj nájde širokú podporu, lebo tento zákon nie je ani ideologický, ani názorový, ani hodnotový, je vyslovene praktický. Ďakujem pekne.
Hrnčiar, Andrej, podpredseda NR SR (2016-06-15):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa prihlásil pán poslanec Ivan.
Bubnár, Jozef, poslanec NR SR (2020-11-25):
Pán predsedajúci, dajte hlasovať o návrhu zákona ako o celku s prijatými návrhmi s odporúčaním gestorského výboru ho schváliť.
Kyselica, Lukáš, poslanec NR SR (2023-03-30):
Vďaka. Ja som sa počas volebného obdobia viacerých tých našich primátorov pýtal na jednu záležitosť, s vami som sa osobne o tom nerozprával, tak by som rád počul taký názor. Fakt je ten, že teraz príjmy sú vyššie oproti minulému roku, samozrejme, pribudli aj niektoré kompetencie, čo sa poschvaľovali niektoré tie poslanecké návrhy, hovorili ste, že mestá a obce sú zadlžené. Ale aj štát je zadlžený. Viem, že ste tu, viem, že ste primátor, rozprávali ste tu teraz ako zástupca mesta alebo ako zástupca štátu? Ak by ste riadili štát, sa deriete k moci, že trebárs by ste boli vládna strana, tak chcem sa vás spýtať, že keď sú aj mestá a obce, ale aj štát ako zadlžené, že aký máte názor na financovanie samospráv tzv. daňovým mixom, lebo je pravda, že PDF stúpa stále, stále, tam tie čiastky sú pomerne stabilné, DPPO ako kedy, DHP záleží od toho, kto vládne, kto jak vyberá tie dane, lebo bolo niektoré sedenia aj na ministerstve financií, kde aj ZMOS chcel nejaký ten daňový mix, ale keď zistili, že to DP... DPH je také nestabilné, tak od tohto kroku nejakým spôsobom ustúpili. Takže fakt ma zaujíma, že z toho globálu, ak by ste vládli a do budúcna nastavovali nejak financovanie samospráv, či by ste išli touto cestou financovania. Vďaka.
Cigániková, Jana, poslankyňa NR SR (2020-04-03):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Ústavnoprávnemu výboru, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre zdravotníctvo, ktorý bude súčasne aj gestorským výborom.
P. Farkas, poslanec: (2001-12-13):
J. Migaš, predseda NR SR: Pani poslankyne, páni poslanci, budeme hlasovať o prvom a druhom pozmeňujúcom návrhu pána poslanca Bartoša. Je to pod bodom 26/17 a 18. (Hlasovanie.) Prítomných je 98 poslancov, za 19, proti 24, zdržalo sa 51, nehlasovali 4. Tieto dva návrhy sme neschválili. Ďalší.
Grendel, Gábor, podpredseda NR SR (2020-06-04):
S ďalšou faktickou poznámkou, pán poslanec Baránik.
Blanár, Juraj, poslanec NR SR (2010-12-09):
Rovnako sa pripájam, pán poslanec Matejička, že toto je vecný prístup k diskusii a my sme boli vyzývaní, ty, ja a všetci, ktorí tu sedíme na tejto rozprave, pani poslankyňou Pfundtner, že aby sme diskutovali. Ja naozaj veľmi pozorne počúvam názory aj predstaviteľov MOST – HÍD ako argumentujú a mrzí ma, že práve pri tvojom vystúpení, nielen že nepočúvali, ale dokonca som počul aj jedného poslanca až sem, ktorý povedal, že blbosti rozprávaš. Tak chcem ťa uistiť, že blbosti si nerozprával, hovoril si naozaj niečo, čo prežívaš, a to je práve príspevok ku konštrukčnej diskusii, na rozdiel od prístupu poslancov MOST – HÍD. Ďakujem.
Mazurek, Milan, poslanec NR SR (2022-06-28):
Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený po tlačou 1063. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1104 z 30. mája 2022 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. septembra 2022 a v gestorskom výbore do 12. septembra 2022. Prosím, pán predsedajúci, otvorte všeobecnú rozpravu.
Žiga, Peter, podpredseda NR SR (2024-06-27):
Vyhlasujem rozpravu za skončenú. Pani navrhovateľka, chcete vystúpiť k rozprave? Nechcete. Pani spravodajkyňa tu ani nie je, prosto ju nevidím. Prerušujem rokovanie o tomto bode programu a vyhlasujem prestávku do štrnástej hodiny. Ďakujem pekne. (Prerušenia rokovania o 13.00 hodine.) (Pokračovanie rokovanie o 14.00 hodine.)
Gál, Gábor, poslanec NR SR (2010-09-07):
Ďakujem za slovo, pán predseda. Pán poslanec Čaplovič, neviem, vehementne vystupujete proti novozriadeniu ministerstva životného prostredia. Ale čo ste robili v predchádzajúcom volebnom období? Prečo ste hneď ministerstvo nezrušili na začiatku vášho vládnutia? Prečo ste ho zrušili tesne pred voľbami? To sú prázdne reči, potom. A fakt, dostávate sa do protirečení aj v tom, že na druhej strane žiadate, aby ministerstvo životného prostredia dostalo ďalšie právomoci ako je správa národných parkov. Neviem, to je nejaká schizofrénia. Na jednej strane mali ste možnosť zrušiť rezort, nezrušili ste, kým ste boli vo vláde. Zrušili ste až na úkor ďalšej vlády. Keď sa znova zriadi rezort, ste proti, ale na druhej strane chcete, aby sa právomoci tohto rezortu posilnili. Neviem. Čo chcete potom?
Klus, Martin, poslanec NR SR (2019-09-19):
Ďakujem pekne za slovo. Ďakujem, pani ministerka, za vašu odpoveď. Ocením, samozrejme, ak by som mohol dostať potom tie materiály k dispozícii. Tak ako som sa pýtal aj pani podpredsedníčky vlády, zaujíma ma aj monitoring, teda do akej miery sú úspešné tieto projekty, či si to vyhodnocujete a či prípadne presmerovávate potom tie jednotlivé projekty a finančné zdroje na tie, ktoré by mohli byť perspektívne úspešnejšie. Pretože podľa posledných prieskumov 25 % mladých voličov volí práve extrémistické politické strany a ten trend je, bohužiaľ, narastajúci, nie klesajúci. Takže možno aj z tohto uhla pohľadu som sa, dovolil opýtať to, čo som sa opýtal, a zaujíma ma vaša odpoveď. Ďakujem.
Blanár, Juraj, podpredseda NR SR (2022-09-29):
Všetko to, čo je naplánované z hľadiska povinnej... povinnosti z rokovacieho poriadku, že máme hodinu otázok a tak ďalej, všetko bude pokračovať ďalej. Len som chcel informovať, že o 11.00 hod. už hlasovať nebudeme, aby ste vedeli, že budeme pokračovať v rokovaní do 12.00 hod. a o 14.00 hod. budeme pokračovať všetkým, čo je plánované, a pravdepodobne, keď bude toto skončené, potom, po tých povinných bodoch, tak budeme hlasovať o 17.00 hod. aj o bodoch, ktoré sme prerokovali na 72. schôdzi do 17.00 hod. Toľko na vysvetlenie. Pán minister, môžeme pokračovať.
Lukáč, Jozef, poslanec NR SR (2016-09-20):
Ďakujem. Pán predseda, vo všeobecnej rozprave vystúpili štyria poslanci, nebol podaný žiadny návrh. Preto, prosím, aby ste dali hlasovať o tom, že Národná rada prerokuje návrh zákona v druhom čítaní.
Danko, Andrej, podpredseda NR SR (2024-09-11):
Ďakujem. Na vystúpenie pani poslankyne tri faktické. Prvá poslankyňa Gažovičová.
Schlosár, Rastislav, poslanec NR SR (2021-10-21):
Ja tento zákon plne podporujem, je to naozaj mimoriadne dôležitý, mimoriadne potrebný zákon, ktorý už dávno mal byť na Slovensku prijatý, pretože to, čo dokázala urobiť táto matovičovsko-hegerovská vláda so stavom verejných financií, so stavom peňazí, ktoré patria občanom Slovenskej republiky, to, ako dokázala zadlžiť Slovensko, akým tempom to urobila, to nedokázala hádam žiadna iná vláda, žiadna iná vláda pred ňou, a to sme tu mali naozaj iné vlády zradcov a zapredancov, ale táto každopádne, čo sa týka zadlžovania Slovenskej republiky, zadlžovania občanov na celé generácie, vytvárania dlhu, ktorý nesplatí a nielenže naše deti, vnuci, ktoré nesplatíme hádam nikdy, tak v tomto je naozaj táto vláda absolútnym rekordmanom a vďaka nej je stav verejných financií taký zlý, že už aj podľa expertov smerujeme, ak s tým nič neurobíme, k bankrotu. A čím skôr to ľudia budú vedieť, čím skôr my ako poslanci s tým niečo urobíme, tým lepšie, lebo naozaj sme na ceste k bankrotu.
M. Hort, podpredseda NR SR: (2007-12-06):
Pýtam sa pána navrhovateľa, pána podpredsedu vlády, či chce zaujať k rozprave stanovisko v záverečnom slove. Nech sa páči.
Grečková, Lea, poslankyňa NR SR (2014-03-25):
O bodoch 29, 40, 54, 58, 69, 74, 99 a 105 hlasovať nemôžeme, nakoľko boli schválené body 30, 41, 55, 59, 70, 75, 100 a 106 zo spoločnej správy. Teraz pristúpime k hlasovaniu o návrhoch z rozpravy. O návrhu pána poslanca Přidala navrhujem hlasovať nasledovne: pán poslanec podal návrh, ktorý má dva body a dal súhlas, aby sa hlasovalo spoločne; o bode 2 jeho návrhu však hlasovať nemôžme, nakoľko boli schválené body 85 až 96 zo spoločnej správy, ktoré sa týkajú čl. 9. Preto, prosím, dajte hlasovať o bode 1 návrhu pána poslanca Přidala.
M. Dzurinda, poslanec: (2007-03-27):
No, pán Podmanický, ja sa necítim hovorcom pána kolegu Kužmu. Myslím si, som presvedčený, že on svoj výrok obháji sám. Viacej k tomu hovoriť nebudem. Ale to, čo chcem povedať, najpodstatnejšie je to, a ešte možno kolega Jarjabek, no veď vám sa nebudem tak ani čudovať, pretože HZDS na rozdiel od SDĽ išla proti nám veľmi tvrdo. Nie SDĽ, vy ste dali návrh na odvolanie Kukana, ste sa nám vyhrážali, že pôjdeme pred národný tribunál, čiže ja sa nečudujem ani SNS v tomto, ani HZDS, keď povedzme sú tvrdší voči nám, ale čudujem sa pánovi premiérovi, pretože vtedy on bol členom SDĽ, súčasťou vládnej koalície, o to tu išlo. Ale najpodstatnejšie je to, čo hovoril pán Zala. Pán predseda výboru, keby bola diktovala tempo vláda, rokujeme o vládnom návrhu. My sme nepretláčali zubami-nechtami ani náš materiál. Pán prezident nás 12. februára poprosil, aby sme vyčkali. Nemali sme problém mesiac to dať pod stôl. A napokon sme boli radi, že rokujeme o návrhu SNS. Nepodsúvajte to verejnosti. Nám išlo naozaj o to, aby Slovensko prijalo pozíciu, ktorá vychádza z jeho národných a štátnych záujmov. Toto sa vám nepodarí. Rovnako sa vám nepodarí to, že predseda vlády hovorí, že deklarácia nie je o nezávislom, suverénnom Kosove, to isté predseda SNS, a ona je o súhlase Slovenska so suverénnym, nezávislým Kosovom. Opýtajte sa Srbov, tí vám povedia.
Danko, Andrej, predseda NR SR (2016-11-25):
Ďakujem, pán poslanec. Po vystúpení pána poslanca tri faktické poznámky. Uzatváram možnosť s prihlásením faktických poznámok. Pani poslankyňa Anna Zemanová.
Blanár, Juraj, podpredseda NR SR (2021-09-30):
Pán poslanci. Pán poslanec.
Vaľová, Jana, poslankyňa NR SR (2021-05-11):
Ďakujem veľmi pekne. Pán kolega Takáč, mám rovnaký názor ako ty, že vlastne treba novelizovať zákon. Vážení, ak zničíme komoru, ktorá tu už niekoľko rokov funguje – a dobre funguje, zničíme nejakú stavovskú, ja to poviem, že stavovskú organizáciu, ktorá sa stretla, teraz poviem tie postupné kroky vlády alebo určitých členov vlády, ktorá sa kdesi stretla v Palárikove, keď sa tam stretli, dohodli sa, ako bude vyzerať zákon, a zrazu prišli, zákon je úplne iný. Všetko je ináč a všetko si urobili ľudia, možno iní ľudia, ktorí hovoria do poľovníctva, ja o tom budem rozprávať v svojom príspevku a chcem vám povedať, takto vzniklo v školstve nové, nová, nové odbory, pán Cimmermann, Crmoman, či aký to bol, predstavte si, čo ten pán Crmoman dodnes urobil. Žiadnych učiteľov neochránil, všetko dával na prokuratúru a všetko to bolo politicky motivované ako momentálne podľa mňa je politicky motivované a sú záujmové skupiny z Nitry, aby rozbili túto silnú organizáciu, ktorá môže jediná sa postaviť, ak ten zákon o poľovníctve nebude v prospech, vlastne v prospech ľudí, ale možno len v prospech, ja som za súkromné vlastníctvo, dokonca moja mama má aj nejaké lesy, ale vidím, ako sa správajú aj súkromní vlastníci, že ľudia tam nebudú môcť ísť ani huby nazbierať, ani kvety, o tom budem viacej rozprávať v svojom príspevku. Tak sa nedajme obalamutiť nejakými lobistickými skupinami, ktoré potrebujú rozbiť najväčšiu organizáciu, ktorá dneska jediná má odborné skupiny, ktorá má ľudí, ktorá, ktorí spracúvajú legislatívu a podobne. Alebo potom iba je to naozaj a ďalšia vec, ma v tom utvrdil tento, Pročko, pán Pročko, ktorý je poľovník, lebo povedal: lebo Lebocký, lebo SMER, lebo Fico. Čiže je jedno, že niečo funguje, je jedno, že niečo je v poriadku a tak ďalej. Samozrejme, všade sú nedostatky, ale tieto nedostatky musíme odstraňovať a nemôžme sa na to pozerať optikou ľudí, ktorí nikdy v tomto nerobili, ale teraz robiť chcú.
M. Sabolová, poslankyňa: (2007-02-09):
Tak ako sme k tejto téme diskutovali aj na grémiu, ako sme zaujali stanovisko aj na grémiu, aj verejne chcem povedať, že tento návrh na zriadenie stálej komisie, tak ako ho predložil aj teraz pán predseda parlamentu, je príliš všeobecný na to, aby sme robili analýzu právnych predpisov, tak ako to bolo teraz vymenované, lebo nemáme predkladaciu správu k tomuto bodu. Je to vlastne predložená správa teraz ústne. Iste, je možné robiť analýzu k rôznym právnym predpisom, ktoré pociťujeme, že sa týkajú nás poslancov, rokovania, niektorých možno názorov alebo výkladových pohľadov. Ale táto komisia sa nazýva stála komisia pre ústavu a rokovací poriadok. Prvou výhradou aj Kresťanskodemokratického hnutia, ale tak ako sme aj opozícia hovorili, je, že by sme nemali spájať tieto dve normy, pretože nikto zatiaľ nepovedal, pán predseda, ani vy vo svojom vstupnom vystúpení ste nehovorili, prečo treba novelizovať ústavu. Alebo treba vytvoriť novú ústavu? Nepovedali ste konkrétne dôvody, o ktoré sme vás žiadali, aby boli uvedené, aký dôvod nás vedie k zriadeniu takejto komisie. Chceme urobiť novú ústavu? Počuli sme to možno z úst pána predsedu HZDS, ktorý má predstavu o inom modeli fungovania niektorých inštitútov štátu. Chceme urobiť len nejakú novelu, lebo chceme rozšíriť, zúžiť kompetencie? Žiadali sme vás, pán predseda, o konkrétne dôvody, prečo treba zriadiť takúto stálu komisiu. Na to, aby sme niečo analyzovali, nepotrebujeme stálu komisiu. Na to potrebujeme sa zísť a povedať si k jednotlivým zákonom konkrétne témy, ktoré chceme otvoriť pri rokovaní, a potom môžeme zriadiť aj komisiu. To, čo je možno skôr také legitímne. A myslím, že tento týždeň bol ukážkou aj takých nedokonalostí, možno nedopovedaných vecí. Ale žiadna norma, žiaden zákon neurobí vykonávací predpis k tomu, ako sa má používať, na to je rokovací poriadok. A tu už si možno vieme skôr predstaviť diskusiu, že urobíme nejakú komisiu z poslancov, vychytáme všetky problémové okruhy a možno pustíme sa do jedného veľkého projektu, otvoríme rokovací poriadok so všetkými nuansami, ktoré sme zachytili počas rokovania parlamentu aj v predchádzajúcich obdobiach, aj teraz. Preto si myslím, že takto komisia, ako bola teraz predložená, nebude riešiť problém, lebo nie sú zadefinované dôvody na zriadenie komisie pre Ústavu Slovenskej republiky. Nie je veľmi dobré ani spájať ústavu a rokovací poriadok, a preto za klub Kresťanskodemokratického hnutia môžem povedať, že nie sme zatiaľ stotožnení s tým, aby takáto komisia vznikla. Nebola ani zhoda nejaká na grémiu a bolo by dobré, keby sme možno ani dnes o takomto zložení alebo o takomto inštitúte ako stálej komisii Národnej rady nehlasovali. Ďakujem pekne.
Majorová Garstková, Jana, poslankyňa NR SR (2021-06-24):
Ďakujem veľmi pekne za slovo. Pán Taraba, nikto nikoho nejde vyšmárať, ako ste to povedali, ak by, pretože tuná sa dáva návrh zákona, kedy bude možné týchto ľudí odvolať. Ja som si robila nejaký prieskum na okresných úradoch. Sú okresné úrady, ktoré napríklad vôbec nechcú nikoho dať o... odvolať, pretože sú spokojní so svojimi zamestnancami. Takže určite nepôjde o žiadne čistky, na to sa môžete spoľahnúť. Pán Faič, páči sa mi, že ste povedali o osobných útokoch. Áno, osobné útoky sa nehodia, lenže u nás je to bežnou praxou, v našom meste, takže preto som to povedala. A čo sa týka môjho odvolania, áno, ja som bola, dôvodom môjho odvolávania bolo, že som poslankyňa mestského zastupiteľstva a vystupujem proti pánovi Ferenčákovi a som jednoducho v tvrdej opozícii, to bol dôvod môjho odvolávania. Žiadna nespokojnosť s mojou prácou, môžte si pozrieť aj zápisnicu z tohto, z tohto dňa. Takže neklamte vy, pán Ferenčák. A ešte možno môžem na to doplniť, že pri, pri tom, ako sa to celé udialo, tak ja som bola v tom čase tehotná, čo je ešte o to väčšia úbohosť, a jednoducho došlo k tomu, že boli zamknuté dvere mne na kancelárii a bola pri tom použitá aj mestská polícia, takže celé to bolo také, také, také úbohé. Takže ďakujem veľmi pekne za slovo.
Blanár, Juraj, podpredseda NR SR (2021-03-17):
Faktická poznámka, pán Miroslav Suja.
Šimečka, Michal, podpredseda NR SR (2023-11-16):
Ďakujem veľmi pekne a prajem všetkým dobrú chuť. (Prerušenie rokovania o 13.00 hodine.) (Pokračovanie rokovania o 14.00 hodine.)
Dostál, Ondrej, poslanec NR SR (2024-01-17):
Pán poslanec Sulík, je teda zjavné, že bez riadneho pripomienkového konania je ťažké vytvoriť dobrý zákon, tak ako je bez dodržania postupu ťažké upiecť dobrú pizzu. To, čo nám tu, to, čo nám tu ponúka vládna koalícia, je niečo také, čoho výsledkom ťažko môže byť niečo iné ako spálené, nedokysnuté cesto, aby som sa pridržal tej terminológie a metafory, pretože... a treba to opakovať a dobre, že práve schôdzu riadi pán predseda Národnej rady Peter Pellegrini. Rozprava, v ktorej vystupujú opoziční poslanci a diskutujú medzi sebou, koaliční poslanci a zástupcovia vlády im neodpovedajú, zväčša ich ani nepočúvajú, nereagujú na vznesené pripomienky, neodpovedajú na položené otázky, v žiadnom prípade nemôže nahradiť normálny legislatívny proces. Nemôže nahradiť normálny legislatívny proces, ako si spomínal, v rámci medzirezortného pripomienkového konania, pretože v rámci medzirezortného pripomienkového konania má možnosť sa vyjadriť aj podstatne širšia skupina zainteresovaných, či už inštitúcií, alebo jednotlivcov, ale aj verejnosť, a upozorniť na problémy a navrhnúť, navrhnúť zmeny a predkladateľ je povinný sa s nimi vysporiadať. Bez pripomienkového konania si predkladateľ napíše to, čo, čo si napísať chce, na čom sa dohodne so svojimi ľuďmi na ministerstve, dá to do parlamentu a musí sa o tom...
Kollár, Boris, predseda NR SR (2020-03-24):
Ďakujem. Slovo má pán poslanec Kremský.
Figeľ, Ján, podpredseda NR SR (2013-03-26):
Na vystúpenie predkladateľa sú faktické poznámky. Končím možnosť hlásiť sa s nimi. Nech sa páči, Dušan Jarjabek.
Doležal, Andrej, minister dopravy a výstavby SR (2022-05-05):
Prečítam ešte raz ten koniec, že do 30. júna ´22 vyplatíme 80 % všetkých žiadostí, čo predstavuje 63 mil. eur a zbytok bude vyplatených v treťom kvartáli. To je stanovisko ministerstva pôdo... ministra pôdohospodárstva. Ďakujem.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 124, za 24, proti 29, zdržalo sa 54, nehlasovalo 17. Konštatujem, že Národná rada sa uzniesla, že nebude pokračovať. Pán poslanec Dostál, nech sa páči; ďalej prosím povereného člena ústavnoprávneho výboru pána Dostála, aby uviedol hlasovanie o bode 101 schváleného programu, ktorým je prvé čítanie o návrhu poslancov Cséfalvayovej, Fedora a Maďariča na vydanie zákona, ktorým sa mení a dopĺňa zákon č. 400/2015 Z. z. o tvorbe právnych predpisov (tlač 1690). (Hlasovanie o návrhu poslancov Národnej rady Slovenskej republiky Kataríny Cséfalvayovej, Martina Fedora a Mareka Maďariča na vydanie zákona, ktorým sa mení a dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov , tlač 1690.)
Hrnčiar, Andrej, podpredseda NR SR (2017-10-10):
Pán poslanec Heger, reakcia na faktické poznámky.
Fronc, Martin, poslanec NR SR (2011-11-29):
Ďakujem pekne, pán predseda. Pán kolega Madej, povedali ste, že súčasná vláda znížila platy sudcom. Viete dobre, čo hovorí zákon o platových náležitostiach ústavných činiteľov a ako sa určujú na základe tohto zákona i platy sudcov. Viete takisto dobre, že tieto platy od roku 2008 sa nemenili a každý rok sa zmrazovali. A z toho vyplýva aj zosúladenie, aj isté zmrazenie platov sudcov. Aj teraz zrejme o chvíľu odsúhlasíme zmrazenie platov všetkých ústavných činiteľov, prezidenta, ministrov, poslancov a tak ďalej. Ja si myslím, že v tejto situácii je to v poriadku. Ale chcem sa vás opýtať, či si myslíte, že sudcovia by do tohto nemali patriť a že ich platy by sa v situácii, v ktorej sa krajina nachádza, nemali takisto zmraziť. Ďakujem.
Hort, Milan, podpredseda NR SR (2010-09-08):
Ďakujem pekne. S reakciou na faktické poznámky sa hlási pán poslanec Počiatek.
Pčolinský, Peter, podpredseda NR SR (2022-11-29):
S ďalšou faktickou pani poslankyňa Garstková.
Viskupič, Marián, poslanec NR SR (2021-12-07):
Ďakujem pekne. Pán kolega Andrej, ďakujem ti za tvoje vystúpenie. Ako šéf finančného výboru oceňujem, že si teda spomenul, že je to ambiciózne, kontroverzné, ale teda hlavne drahé riešenie, lebo skutočne to bude stáť veľa peňazí. Mám len jednu otázku, či si myslíš teda, že bude fungovať motivácia k očkovaniu poukazom, ktorý nebude k dispozícii skôr ako budúce leto. A teda či to ozaj prinúti alebo pomôže motivovať dôchodcu, ktorý sa povedzme teraz dostatočne efektívne chránil izoláciou a teraz by sa postavil do toho vakcinačného centra do radu. A teraz otázka: Ak by to teda prinútilo, tak nebolo by to zasa rizikové, ak teda tých dôchodcov tam bude teraz veľa v krátkom čase, nešírilo by to skôr vírus teraz na vrchole epidémie? Plus ešte spomenul si povinné očkovanie. Ako si predstavuješ sankcie, ak by teda človek tú povinnosť neakceptoval? Budeme rozdávať seniorom pokuty, zakážeme im voľný pohyb alebo im bude hroziť väzenie? OK. Povedzme, že teda bude to pokuta. Nezaplatia ju. Čo, bude im hroziť exekúcia? Po čase budeme potom riešiť exekučnú amnestiu? Ja si myslím, že týmto povinným očkovaním by sme priniesli len ďalší stres do života dôchodcov. No a teda spomenul si jeden extrém – extrémna motivácia, extrémne drahá motivácia. Druhý extrém – extrémne nútenie povinné. Ja som presvedčený, že to správne riešenie bude niekde medzi týmito dvoma extrémami. Pretože to, že treba chrániť dôchodcov, to je objektívny a jasný fakt, na ktorom sa zhodneme. Ale obávam sa, že to nepôjde ani jedným extrémom, ani druhým extrémom a sme povinní nájsť nejaké rozumné riešenie. Ďakujem. (Potlesk.)
Pellegrini, Peter, podpredseda NR SR (2020-07-07):
Prosím, prezentujme sa a hlasujme o tom, že Národná rada prerokuje tento návrh zákona v druhom čítaní. (Hlasovanie.) Prítomných 110 poslancov, za 78, proti 2, zdržalo sa 30. Konštatujem, že tento návrh sme schválili.
Pčolinský, Peter, podpredseda NR SR (2023-03-21):
Pán poslanec Blcháč.
Paška, Pavol, poslanec NR SR (2011-02-03):
Ďakujem pekne, pán predseda. Chcem vás požiadať a napriek tomu, že ste už vyhlásili prestávku, aby v zmysle § 35 ods. 4 v mene dvoch poslaneckých klubov SMER-u – sociálnej demokracie a Slovenskej národnej strany, o krátku prestávku na poradu klubov pred hlasovaním.
Figeľ, Ján, podpredseda NR SR (2014-11-10):
Chcem sa pridať k tejto argumentácii práve tým, že uznesenie súviselo s obsahom schôdze, samozrejme, aj s politickým rozmerom, a zároveň chcem povedať, že ak ste odmietli dnes o ňom hlasovať, je logické a podľa mňa aj korektné voči dvom osobám, ktorých sa dotýka, ktoré ohlásili korupciu v piešťanskej nemocnici, a to je pán doktor Suchánek a zdravotná setra Kovačovičová, aby sa o tom hlasovalo na najbližšej riadnej schôdzi, ak teraz nesúhlasíte.
Blaha, Ľuboš, podpredseda NR SR (2024-05-02):
Môžte zapnúť pani ministerku? Je tam nejaký technický problém. Už sa na tom pracuje.
Bugár, Béla, podpredseda NR SR (2011-07-12):
Konštatujem, že návrh sme schválili. Nech sa páči, ďalej.
Žiga, Peter, podpredseda NR SR (2024-06-13):
Ďalším vystupujúcim v rozprave je pán poslanec Hlina.
Bugár, Béla, podpredseda NR SR (2016-11-24):
Ďakujem. Na vystúpenie pani poslankyne s faktickými poznámkami štyria. Pýtam sa, či je všeobecný súhlas, aby sme dokončili aj faktické poznámky. (Súhlasná reakcia z pléna.) Áno, ďakujem. Takže končím možnosť sa prihlásiť a pani poslankyňa Zemanová.
Počiatek, Ján, minister dopravy, výstavby a regionálneho rozvoja SR (2014-06-26):
Ďakujem. Vážená pani predsedajúca, vážené dámy, vážení páni, vážený pán poslanec, v prvom rade treba poopraviť viaceré vami prezentované informácie. Nejde o nový vlak, ale len o úpravu trasy doposiaľ existujúceho spoja, kde namiesto Košíc začína svoju trasu vlak už v Humennom a prechádza cez Prešov a následne pokračuje v pôvodnej trase cez Poprad a Žilinu do Bratislavy. Obdobne je nesprávna informácia, že zastavenie vlaku v Ružomberku bolo zrušené. Pôvodný vlak 1502 s doterajším označením EX s povinným miestenkovým režimom bol do 15. 6. 2014 vedený z Košíc do Bratislavy a zastavoval totožne ako všetky ostatné vlaky kategórie Intercity, to znamená bez stanice Ružomberok, preto v tomto smere nedošlo k žiadnej zmene. Takisto je nutné vysvetliť, že nejde o jediný priamy spoj z východu, ale naopak, vlak 1502 dopĺňa sieť taktových rýchlikov z Košíc do Bratislavy vedených každé 2 hodiny a sieť vlakov Intercity, ktoré sú v ponuke každé 4 hodiny. Vlak 1502 premával a premávať bude len v nedeľu ako doplnkový a posilový spoj na odľahčenie spádovej frekvencie z východného Slovenska. Keďže ide o vlak, ktorý nie je zahrnutý do zmluvy o dopravných službách vo verejnom záujme, teda jeho prevádzka nie je dotovaná, je trasovanie a zastavovanie vlakov plne v obchodnej kompetencii aj následnej zodpovednosti Železničnej spoločnosti Slovensko. Táto zmena je súčasťou balíčka opatrení pre vlaky najvyššej kvality, ktoré sú na Slovensku prevádzkované na komerčnej báze. Cieľom prijatých zmien je efektívnejšie pokrytie záujmu, ktorý podľa údajov o počte predaných cestovných dokladov rastie najmä na relácii východ – západ. Pre oblasť stredného Slovenska vrátane Ružomberka je niekoľko iných možností, ktoré dostatočne pokrývajú aktuálny dopyt po preprave. V princípe sa k rozširovaniu počtu zastavení vlaku Intercity neprikláňa ani rezort dopravy, pretože takýto druh vlakov je vo všeobecnosti v celej Európe charakterizovaný len s minimálnym počtom zastavení, a to len v hlavných územných centrách a dopravných uzloch. Ďakujem za slovo, skončil som.
Zmajkovičová, Renáta, podpredsedníčka NR SR (2012-05-16):
Teraz dávam slovo spravodajcovi, ktorého určil navrhnutý gestorský ústavnoprávny výbor, predsedovi tohto výboru poslancovi Róbertovi Madejovi. Nech sa páči, pán poslanec.
P. Paška, predseda NR SR: (2007-09-11):
(Hlasovanie.) 136 prítomných, 79 za, 57 proti. Konštatujem, že Národná rada Slovenskej republiky po opätovnom prerokovaní schválila zákon, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi, vrátený prezidentom Slovenskej republiky. Ďakujem pekne, pán spravodajca. A budeme v druhom a treťom čítaní pokračovať zákonom z 26. júna 2007, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, vrátenom prezidentom Slovenskej republiky na opätovné prerokovanie Národnou radou . Materiál je ako tlač 352. Pán poslanec Lebocký ako spoločný spravodajca bude informovať o priebehu prerokovania vo výboroch.
Šeliga, Juraj, podpredseda NR SR (2020-10-14):
Ďakujem pekne, pán minister. Teraz poprosím pani poslankyňu Bittó Cigánikovú, aby ako spoločná spravodajkyňa a predsedníčka zdravotníckeho výboru informovala Národnú radu Slovenskej republiky o výsledku rokovania výborov o tomto návrhu zákona a odôvodnila návrh a stanovisko gestorského výboru.
Pellegrini, Peter, predseda NR SR (2023-12-06):
Ďakujem veľmi pekne. Dávam teraz slovo poverenému spravodajcovi z gestorského výboru pre vzdelávanie, vedu, mládež a šport pánovi poslancovi Jozefovi Habánikovi. Nech sa páči.
V. Švidroň, poslanec: (2009-10-22):
Za gestorský výbor odporúčam v súlade s vaším návrhom určiť Výbor Národnej rady Slovenskej republiky pre vzdelanie, vedu, mládež a šport s tým, aby výbory, ktorým bol návrh pridelený, ho prerokovali do 30. novembra a gestorský výbor do 1. decembra 2009.
Bugár, Béla, podpredseda NR SR (2016-09-22):
Pani poslankyňa Remišová.
Vašečka, Richard, poslanec NR SR (2016-09-06):
Vážený pán predseda, na návrh dvoch poslaneckých kluboch OĽANO a SaS navrhujem, aby sme stiahli z programu schôdze bod 44, návrh novelizácie rokovacieho poriadku (tlač 200). Odôvodnenie: na grémiách, ktoré boli počas obdobia od jeho ponúknutia a predloženia sme sa neustále nevedeli zhodnúť. My navrhujeme vytvoriť pracovnú skupinu, ktorá identifikuje problémy a potom predstaví riešenia. Pokladáme za veľmi nevhodné, aby takýmto spôsobom bol novelizovaný rokovací poriadok a vytváral sa ďalší zdroj napätia v Národnej rade a nebezpečenstvo, že to bude naozaj len nejaká politická objednávka a nie skutočne na prospech Národnej rady. Ďakujem.
Mikloško, Jozef, poslanec NR SR (2014-10-29):
Ďakujem. Mne sa zdá, že pán poslanec Poliačik troška prestrelil a mieša krumple s vajíčkami, a nielen svojou bradou mi stále viac pripomína Taliban, nehnevajte sa za toto. (Smiech v sále.) Vatikán má zastúpenie so 170 štátmi, ktoré si pokladajú za česť mať tam svoje zastúpenie diplomatické. Slovensko má dvojstranné zmluvy s mnohými štátmi sveta, prečo nie, a vtedy tunajšiu zmluvu, o ktorej bola reč, uzavrela legálne demokraticky zvolená vláda, ratifikoval parlament, podpísal prezident, nevidím dôvod, prečo by sme nemohli mať dvojstrannú zmluvu aj s Vatikánom. Pripravovali ju vtedy naozaj legálne demokraticky zvolení naši zástupcovia, bol som akurát v tom čase v Ríme. Pán prezident Schuster niekoľkokrát kvôli tomu tam prišiel, pán predseda parlamentu Migaš bol tam, obidvaja sľúbili rýchlu ratifikáciu, čo sa aj stalo. Vatikánska zmluva sa skladá z troch zmlúv. Jedna sú školy, máme 3 % katolíckych škôl a prípadne evanjelických a ďalších. Prečo nie. Všade vo svete to tak je. Armáda, polícia, väzenstvo je druhá časť, hasiči. Prečo nie. Všade vo svete sa o týchto ľudí niekto aj z hľadiska duchovného stará. Výhrada vo svedomí bola naozaj jadrom aj sporov. Bola vtedy v prvom prehlásení vtedajšej legálnej vlády. Aj kvôli tomu padla vláda, ak sa pamätáte, nechcem sa k tomu vracať, ale dnes výhrada vo svedomí spoločnosť polarizuje. Nie je témou dňa a určite by sa dal ošetriť aj normálnym zákonom. Ja dúfam, že k tomu dôjde. Dúfam, že pán Poliačik nechce, aby katolícki gynekológovia robili potraty.
T. Galbavý, poslanec: (2007-05-16):
Pán poslanec Senko, len ste sa mi mohli lepšie pozerať do tváre. Nebol to žiadny záblesk ani náznak úsmevu alebo uštipačnosti. Hovoril som príliš vážne a možno preto ste ma aj nerozumeli. Vo vašej mentálnej výbave je niečo to, o čom ste sa aj vyznali vo svojich faktických poznámkach. Nemá význam, aby som vás presvedčoval. Ste vo väčšine. Ľudia to ocenia na konci volebného obdobia a nech rozhodnú, na koho strane stojíte. Ďakujem pekne.
Hrušovský, Pavol, podpredseda NR SR (2010-09-09):
Netreba, pani poslankyňa. (Ruch v sále.) Páni poslanci, majte rešpekt a úctu k slečne či dáme poslankyni. Nech sa páči.
Somogyi, Szilárd, poslanec NR SR (2011-04-01):
Ďakujem veľmi pekne, pán predsedajúci. Pán kolega Viskupič, ja viem, že napriek vášmu nízkemu alebo mladému veku ste toho ako veľa odviedli a nenechajte sa vyviesť z miery ako s tými poznámkami. Ja do toho svojho symbolického majetkového priznania som uviedol aj Slovenskú republiku, ktorú cítim aj za svoju v alikvótnej časti podielu a som si istý, že aj ostatné menšiny alebo občania hlásiaci sa k menšinám by to vyplnili podobne. Moja otázka na vás je tá, že či by ste vedeli namodelovať zhruba, ako by vyzerala tá situácia a najmä reakcie, keby ten včerajší alebo predvčerajší čin, o ktorom ste hovorili v rozprave, keby urobil nejaký Poliak, Rusín alebo Ukrajinec? Ďakujem.
Glváč, Martin, podpredseda NR SR (2016-09-13):
Pán poslanec Kmec.